Heat mapa nám dokáže graficky zobraziť množstvo pohybujúcich sa ľudí v snímanej scéne. Táto funkcia nám v podstate funguje na základoch detekcie pohybu. Príslušná kamera nám z detegovaného pohybu dokáže vytvoriť grafickú teplotnú mapu, ktorá je vyobrazená v rôznom farebnom spektre. Miesta s modrou farbou nám predstavujú minimálny pohyb a červená farba nám znázorňuje oblasti s najväčšou frekvenciou pohybu. Heat mapy z kamier majú široké využitie v rôznych oblastiach, ako napríklad v bezpečnosti, marketingu a podobne. Pomocou teplotnej mapy je možné získať dôležité informácie o tom, v akých miestach sa najviac pohybujú ľudia a aké sú najfrekventovanejšie oblasti pohybu.